b'\n_START_ARTICLE_\nLeo Smit\n_START_PARAGRAPH_\nLeo Smit (14. toukokuuta 1900 Amsterdam \xe2\x80\x93 30. huhtikuuta 1943 Sobib\xc3\xb3r) oli alankomaalainen s\xc3\xa4velt\xc3\xa4j\xc3\xa4. H\xc3\xa4n opiskeli pianonsoittoa Amsterdamin konservatoriossa ja sitten s\xc3\xa4vellyst\xc3\xa4 Bernard Zweersin sek\xc3\xa4 Sem Dresdenin johdolla. Smit muutti vuonna 1927 Pariisiin, mutta palasi vuonna 1937 Amsterdamiin. H\xc3\xa4n kuoli vuonna 1943 holokaustissa._NEWLINE_Smit oli taustaltaan portugalilais-juutalainen. Viel\xc3\xa4 ennen vuotta 1940 h\xc3\xa4nen musiikkiaan esitettiin s\xc3\xa4\xc3\xa4nn\xc3\xb6llisesti. Sodan j\xc3\xa4lkeen tuotanto kuitenkin vaipui pitk\xc3\xa4lti unohduksiin. Leo Smit -s\xc3\xa4\xc3\xa4ti\xc3\xb6 (holl. Leo Smit Stichting) on perustettu vuonna 1996._NEWLINE_Smitin teosten joukossa on esimerkiksi helmikuussa 1943 valmistunut sonaatti huilulle ja pianolle.'